Document ID: /roh_data/filtered/swiss_laws_in_ROHinterleaved.jsonl.gz/8867

This text was translated from DE into Rumantsch Grischun.

Fehlt dem Verein eines der vorgeschriebenen Organe oder das Mitgliederverzeichnis nach Artikel 61a oder verfügt er über kein Rechtsdomizil an seinem Sitz mehr, so kann ein Mitglied oder ein Gläubiger dem Gericht beantragen, die erforderlichen Massnahmen zu ergreifen. Das Gericht kann dem Verein insbesondere eine Frist zur Wiederherstellung des rechtmässigen Zustandes ansetzen und, wenn nötig, einen Sachwalter ernennen. Der Verein trägt die Kosten der Massnahmen. Das Gericht kann den Verein verpflichten, den ernannten Personen einen Vorschuss zu leisten. Liegt ein wichtiger Grund vor, so kann der Verein vom Gericht die Abberufung von Personen verlangen, die dieses eingesetzt hat. Eingefügt durch Anhang Ziff. 1 des BG vom 16. Dez. 2005 (GmbH-Recht sowie Anpassungen im Aktien-, Genossenschafts-, Handelsregister- und Firmenrecht),  in Kraft seit 1. Jan. 2008 (AS 2007 4791; BBl 2002 3148, 2004 3969). Fassung gemäss Anhang 1 Ziff. 1 des BG vom 19. März 2021, in Kraft seit 1. Jan. 2023  (AS 2021 656; 2022 551; BBl 2019 5451).

Sch’ina uniun n’ha betg tut ils organs prescrits u la glista dals commembers tenor l’artitgel 61a u sche l’uniun n’ha betg pli in domicil legal a sia sedia, po in commember u in creditur dumandar il derschader da prender las mesiras necessarias. La dretgira po en spezial fixar a l’uniun in termin per restabilir il stadi legal e – sche necessari – nominar in curatur. L’uniun surpiglia ils custs da questas mesiras. La dretgira po obligar l’uniun da pajar ina provisiun a las persunas nominadas. En cas da motivs relevants po l’uniun pretender da la dretgira ch’ella revocheschia persunas ch’ella ha nominà. Integrà tras la cifra 1 da l’agiunta da la LF dals 16 da dec. 2005 (dretg da ScRL sco er adattaziuns en il dretg d’aczias, en il dretg d’associaziun, en il dretg dal register da commerzi ed en il dretg da firmas), en vigur dapi il 1. da schan. 2008 (AS 2007 4791; BBl 2002 3148, 2004 3969). Versiun tenor la cifra 1 da l’agiunta 1 da la LF dals 19 da mars 2021, en vigur dapi il 1. da schan. 2023 (AS 2021 656, 2022 551; BBl 2019 5451).